Os chechens intervinioron en as guerras muridas d'o sieglo XIX refirmando a Xamyl y resistiban a ocupación rusa. En a zaguera fase d'as guerras muridas, baixo o mando d'Aleixandre Bariantinski, os rusos destruyoron as selvas en as que se refuchiaban os chechens, u i ubrioron camins d'acceso. Dimpués d'a derrota bells chechens se refuchioron en l'Imperio Otomán, pero en menor mida que os circasians. En Orient meyo os turcos y arabes los confundioron con os circasians baixo a denominación de cherqueses. Encara bi ha chicotas comunidatz chechenas en Israel, Chordania y Turquía.